CELEX: 32008R0260
Language: hu
Date: 2008-03-18 00:00:00
Title: A Bizottság 260/2008/EK rendelete ( 2008. március 18.) a 396/2005/EK európai parlamenti és tanácsi rendeletnek a betakarítást követően füstölőszerrel végrehajtott kezelésre tekintettel eltérés hatálya alá eső hatóanyag-termék kombinációk jegyzékéről rendelkező VII. melléklet megállapításával történő módosításáról (EGT-vonatkozású szöveg)

19.3.2008   
            
            
               HU
            
            
               Az Európai Unió Hivatalos Lapja
            
            
               L 76/31
            
         
      A BIZOTTSÁG 260/2008/EK RENDELETE
   
   (2008. március 18.)
   a 396/2005/EK európai parlamenti és tanácsi rendeletnek a betakarítást követően füstölőszerrel végrehajtott kezelésre tekintettel eltérés hatálya alá eső hatóanyag-termék kombinációk jegyzékéről rendelkező VII. melléklet megállapításával történő módosításáról
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a növényi és állati eredetű élelmiszerekben és takarmányokban, illetve azok felületén található megengedett növényvédőszer-maradékok határértékéről, valamint a 91/414/EGK tanácsi irányelv módosításáról szóló, 2005. február 23-i 396/2005/EK európai parlamenti és tanácsi rendeletre (1) és különösen annak 18. cikke (3) bekezdésének második albekezdésére,
   mivel:
   
               (1)
            
            
               Több tagállam jelezte a Bizottságnak, hogy szükséges lenne lehetővé tenni, hogy a tagállamok eltérjenek a II. és a III. mellékletben előírt növényvédőszermaradék-határértékektől, és megjelölte, hogy mely haszonnövények és mely növényvédő szerek esetében lenne szükség ilyen jellegű eltérésre. Az eltérés módot nyújtana a tagállamoknak arra, hogy a saját területükön füstölőszerrel kezelt termékek és bizonyos hatóanyagok tekintetében az említett mellékletben meghatározott határértékeknél nagyobb növényvédőszermaradék-értékeket engedélyezzenek, miáltal a betakarítás után füstölőszerrel kezelt, már raktáron lévő termékek esetében elkerülhetők lennének a kereskedelem zavarai.
            
         
               (2)
            
            
               Az 396/2005/EK rendeletet ezért ennek megfelelően módosítani kell.
            
         
               (3)
            
            
               Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A 396/2005/EK rendelet kiegészül az e rendelet mellékletében meghatározott VII. melléklettel.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2008. március 18-án.
      
         
            a Bizottság részéről
         
         Androulla VASSILIOU
         
         
            a Bizottság tagja
         
      
   
   
      (1)  HL L 70., 2005.3.16., 1. o. A 178/2006/EK bizottsági rendelettel (HL L 29., 2006.2.2., 3. o.) módosított rendelet.
   
      MELLÉKLET
      
         
            „VII. MELLÉKLET
            A 18. cikk (3) bekezdésében említett hatóanyag-termék kombinációk
            
                        Hatóanyag
                     
                     
                        Termék az I. melléklet szerint
                        (kódszám)
                     
                  
                        Hidrogén-foszfid
                     
                     
                        Gyümölcs (0100000), Zöldségek (0200000), Hüvelyesek (0300000), Olajos magvak és olajtartalmú gyümölcsök (0400000), Gabonafélék (0500000), Tea, kávé, gyógynövénytea és kakaó (0600000), Fűszerek (0800000)
                     
                  
                        Alumínium-foszfid
                     
                     
                        Gyümölcs (0100000), Zöldségek (0200000), Hüvelyesek (0300000), Olajos magvak és olajtartalmú gyümölcsök (0400000), Gabonafélék (0500000), Tea, kávé, gyógynövénytea és kakaó (0600000), Fűszerek (0800000)
                     
                  
                        Magnézium-foszfid
                     
                     
                        Gyümölcs (0100000), Zöldségek (0200000), Hüvelyesek (0300000), Olajos magvak és olajtartalmú gyümölcsök (0400000), Gabonafélék (0500000), Tea, kávé, gyógynövénytea és kakaó (0600000), Fűszerek (0800000)
                     
                  
                        Szulfuril-foszfid
                     
                     
                        Gyümölcs (0100000), Gabonafélék (0500000)”